પરિસંવાદના આરંભમાં કિડની હોસ્પિટલના મેનેજિંગ ટ્રસ્ટી ડો. મહેશ દેસાઈએ આમંત્રિત તબીબોનો પરિચય કરાવ્યો હતો. ડો. મહેશ દેસાઈએ આ પરિસંવાદનો ઉદ્દેશ સમજાવતાં જણાવ્યું હતું કે યુરોલોજિકલ સર્જરીમાં જુદા જુદા તબક્કે અનેકવિધ મુશ્કેલીઓનો ડોક્ટરોએ સામનો કરવો પડતો હોય છે. વિવિધ પ્રકારની સર્જરી દરમિયાન પડતી મુશ્કેલીઓ અને તેના નિવારણ બાબતે ઉપસ્થિત ડોક્ટરો પાસેથી માહિતી મળી રહે, માહિતીનું આદાનપ્રદાન થાય અને મોટાં શહેરો ઉપરાંત નાનાં શહેરોમાં પણ તે ડોક્ટરો સેવા આપી રહ્યા છે તેનો સીધો લાભ દર્દીઓને મળે તેવો હેતુ આ પરિસંવાદનો છે.